जेहि बन सीकियो न डोलइ, बाघ गुजरए हे।
 रोवथी सीता अछन सँय, अउरो छछन सँय हे।
 बन में से इकसलन बनसपति, सीता समुझावल हे।
 आधी रात बीतलइ पहर रात, बबुआ जलम लेल हे।
 जलम लेहल बाबू अजीधेया त अउरो रजधानी लेत हे।
 जलमल ओही कुंजन बन अउरो सिरीस बन हे।
 अँचरा फारिय के कगजा, कजरा सियाही भेल हे।
 पहिला लोचन रानी कोसिला, दोसर केकइ रानी हे।
 चारी चौखंड के पोखरिया, राम दँतवन करे हे।
 कोसिलाजी देलन पाँचों टुक जोड़वा, केकई रानी अभरन हे।
 कहले सुनल सीता माँफ करिह, अजोधेया चलि आवह हे। 